**Muteki Kanban Musume** (slov.: *Nepremožiteľná servírka*) je manga séria od mangaky Džun Sadogawovej, ktorá vychádzala v chlapčenskom časopise *Shonen Champion*. Počas viac než štyroch rokov vyšlo 17 zväzkov. Príbeh pokračuje v druhej sérii s názvom **Muteki Kanban Musume N** od rovnakej autorky. Nová séria je už tiež ukončená s piatimi zväzkami. Podľa mangy vznikol aj rovnomenný televízny anime seriál od režiséra Nobua Tomizawu.

* Úvodná pieseň: *Wild Spice* od Masami Okui
* Záverečná pieseň: *Muteki na Smile* od Naozumi Takahašiho

Príbeh
------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Hlavná hrdinka *Miki Onimaruová* je servírkou v rodinnej reštaurácii. Veľmi rýchlo a ľahko sa však dokáže rozhnevať a potom vyhľadáva boj. Dostáva sa tak do rôznych komických situácií a tiež pôsobí problémy ich reštaurácii.

Hlavné postavy
--------------

**Miki Onimaruová**
Miki je roznášačka jedla v rodinnom podniku. Jej prudká nátura ju vedie do rôznych bojov, v ktorých často víťazí. To sa však môže zmeniť, keď sa opije.
*Hlas:* Hitomi Nabatameová
**Megumi Kannazuki**
Megumi je dievča, ktoré stále súperí s Miki. Navonok má krásny úsmev ale v srdci nie je taká čistá. Megumi však radšej ako priamy boj, volí úskokovú taktiku a v boji používa ihlice na chlieb.
*Hlas:* Ami Košimidzuová
**Kankuró Nišijama**
Kankuró chce za každú cenu vyhrať súboj s Miki. Veľmi sa mu však nedarí, i keď je čestný a volí priamy súboj. Najviac ho však štve, keď si Miki nikdy nevie zapamätať jeho meno. Má tiež úžasnú regeneráciu, zlomená ruka sa mu dokáže za pár dní zrásť.
*Hlas:* Nobujuki Hijama
**Tošijuki**
Tošijuki je bojovný pes, ktorý je po Makiko a Miki najsilnejší. Útočí na všetkých okrem svojej paničky. Veľmi rád sa bije a hryzie. Neskôr sa skamaráti s Kankurom a dovolí mu dať si zápas s Miki namiesto neho.
**Akihiko Óta**
Akihiko je Mikin kamarát, rovestník a majiteľ obchodu vedľa reštaurácie. Je veľký fanúšik seriálu *Star Rangers* (názov odvodený od seriálu Power Rangers). Väčšinou schytá všetky útoky, ktoré boli nasmerované na Miki.
*Hlas:* Júiči Nakamura
**Makiko Onimaru**
Makiko, Mikina matka jediná dokáže poraziť Miki v súboji a to jednou ranou. Väčšinou varí v reštaurácii a posiela Miki na roznášku cestovín. Je tvrdá a skoro ničoho sa nebojí. Ako jediná vie udržať poriadok v reštaurácii.
*Hlas:* Sajuri Sadaoková
 Opis zápletky alebo rozuzlenia príbehu sa tu končí.

Zoznam anime častí
------------------

Dve časti sú zakaždým spojené do jednej epizódy. Preto je 24 častí a 12 epizód. Názvy častí sú preložené z japonského originálu.

1. Nepremožiteľná Odosielateľka
2. Ďalšia Odosielateľka
3. Vyzívateľ – Kankuró Nišijama
4. Nášmu Súboju ešte nie Je Koniec!
5. Nepriepustný Nepriateľ
6. Utrieť Tomu Dieťaťu Slzy
7. Predtým, než Výlet Začne
8. Nechaj ma Viesť ťa
9. Pozrime sa, Kto Musí Vyhrať
10. Si Môj Kráčajúci Kameň
11. Boj! Hau Hau vs. Ňa Ňa
12. Puklina, Ktorá Vyzerala ako Červený Povraz
13. Odprac ten Falošný Úsmev
14. Plíženie sa Dnu! Démonov Brloh
15. Ten Chlapík Skutočne Vyzerá, že Je Najsilnejší
16. Zlý Chlapík Prichádza
17. Upadajúca Superstar
18. Matkina Starosť
19. Práca pre Víťazstvo
20. Náhly Súboj! Kankuró Nišijama vs. Megumi Kannazuki
21. Ten Chlapík Necháva Rozprávanie na Svoj Chrbát
22. Smrteľný Boj so Šťastnou Tvárou
23. Keď si Bol Zlomený
24. Pochovaná Oslava